ddrg/super_eurlex huggingface dataset:
Τελική έκθεση του συμβούλου ακροάσεων στην υπόθεση COMP/29.373 - Visa International

[σύμφωνα με το άρθρο 15 της απόφασης 2001/462/EK, EKAX της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2001/C 316/03)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν χρήζει ιδιαίτερων παρατηρήσεων. Η διαδικασία εξελίχθηκε κανονικά. Το δικαίωμα ακρόασης τρίτων τηρήθηκε πλήρως.

Βρυξέλλες, 31 Ιουλίου 2001.

Helmuth Schröter
Τελική έκθεση του συμβούλου ακροάσεων στην υπόθεση COMP/34.493 - Duales System Deutschland (DSD)

(καταρτισθείσα βάσει του άρθρου 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού - ΕΕ L 162 της 19.6.2001, σ. 21)

(2001/C 328/03)

(Κείμενο που παρουσιάζει ενδιαφέρον για τον ΕΟΧ)

Σε σχέση με το δικαίωμα ακροάσεως, προκύπτουν οι ακόλουθες παρατηρήσεις από το σχέδιο απόφασης:

Η πρόθεση της Επιτροπής να εξαρτήσει από δύο όρους την απαλλαγή από τη ρήτρα αποκλειστικότητας που προβλέπεται στις συμβάσεις παροχής υπηρεσιών μεταξύ της DSD και των εταιρειών διάθεσης απορριμμάτων γνωστοποιήθηκε στην DSD με επιστολή της 13ης Ιουνίου 2001, δηλαδή σε προχωρημένο στάδιο της διαδικασίας. Για να παρασχεθεί στην DSD επαρκής χρόνος προκειμένου να προετοιμάσει τις γραπτές της παρατηρήσεις, ο σύμβουλος ακροάσεων παρέτεινε κατά είκοσι ημέρες, δηλαδή μέχρι τις 18 Ιουλίου 2001, την αρχική προθεσμία δύο εβδομάδων που είχε ταχθεί για την παροχή απάντησης. Στο σχέδιο απόφασης παρατίθενται λεπτομερώς οι αντιρρήσεις που διατύπωσε η DSD για τους προβλεπόμενους όρους.

Από τα προαναφερθέντα προκύπτει ότι έγιναν πλήρως σεβαστά τα δικαιώματα υπεράσπισης της DSD, καθώς επίσης το δικαίωμα των τρίτων ενδιαφερομένων να ακουσθούν.

Βρυξέλλες, 23 Ιουλίου 2001.

Helmuth Schröter
Διορθωτικό στις ανακοινώσεις των κρατών μελών σύμφωνα με το άρθρο 23 του κανονισμού (ΕΚ) αριθ. 1348/2000 του Συμβουλίου, της 29ης Μαΐου 2000, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις

(Επίσημη Εφημερίδα των Ευρωπαϊκών Κοινοτήτων C 151 της 22ας Μαΐου 2001)

(2003/C 65/13)

Στη σελίδα 14, "ΗΝΩΜΕΝΟ ΒΑΣΙΛΕΙΟ":

1. Το άρθρο 3 σημείο 1 αντικαθίσταται από το ακόλουθο κείμενο:

1. Αγγλία και Ουαλία: The Senior Master

For the Αttention of the Foreign Process Department (Room E10)

Royal Courts of Justice Strand London WC2A 2LL United Kingdom Τηλ. (44-207) 947 66 91 Φαξ (44-207) 947 62 37.

2. Στη σελίδα 15, το άρθρο 3 σημείο 4 αντικαθίσταται από το ακόλουθο κείμενο:

4. Γιβραλτάρ: The Registrar of the Supreme Court of Gibraltar Supreme Court

Law Courts

277 Main Street Gibraltar Τηλ. (350) 788 08 Φαξ (350) 771 18.

Η επίσημη επικοινωνία με την υπηρεσία παραλαβής πρέπει να απευθύνεται στον Registrar στην προαναφερόμενη διεύθυνση, αλλά διαβιβάζεται μέσω της ακόλουθης υπηρεσίας: The United Kingdom Government Gibraltar Liaison Unit for EU Affairs Foreign and Commοnwealth Office King Charles Street London SW1A 2AH United Kingdom Τηλ. (44-207) 008 15 77 Φαξ (44-207) 008 36 29 e-mail: ukgglu@fco.gov.uk.
Παράρτημα των κανόνων για την προστασία του απορρήτου των πληροφοριών της Ευρωπόλ

(2001/C 86/01)

Η παράγραφος 4 του άρθρου 2 των κανόνων για την προστασία του απορρήτου των πληροφοριών της Ευρωπόλ(1) υποχρεώνει την Ευρωπόλ να εκδίδει αναθεωρημένη έκδοση της προαναφερόμενης επισκόπησης, όταν ένα κράτος μέλος πληροφορεί τα άλλα κράτη μέλη και την Ευρωπόλ για αλλαγές στις εθνικές διατάξεις περί βαθμών ασφάλειας ή στις αντίστοιχες ενδείξεις. Ωστόσο, τουλάχιστον μια φορά το χρόνο η Επιτροπή Ασφάλειας της Ευρωπόλ εξακριβώνει εάν η επισκόπηση είναι ενημερωμένη. Πολλά κράτη μέλη πληροφόρησαν την Ευρωπόλ σχετικά με αλλαγές στις εθνικές διατάξεις τους. Επισυνάπτεται, κατά συνέπεια, νέα έκδοση του πίνακα ισοδυναμίας.

Κατόπιν της έγκρισης που έδωσε η Επιτροπή Ασφάλειας της Ευρωπόλ στις 5 Ιουλίου 2000 και στις 13 Φεβρουαρίου 2001, η Ευρωπόλ παρακαλεί τη Γενική Γραμματεία του Συμβουλίου να μεριμνήσει για τη δημοσίευση του ενημερωμένου πίνακα ισοδυναμίας στην Επίσημη Εφημερίδα των Ευρωπαϊκών Κοινοτήτων.

(1) ΕΕ C 26 της 30.1.1999, σ. 2.

ΠΑΡΑΡΤΗΜΑ

Πίνακας ισοδυναμίας των εθνικών διαβαθμίσεων ασφάλειας προς τις αντίστοιχες διαβαθμίσεις Ευρωπόλ

Ο κατωτέρω πίνακας είναι ενδεικτικός: η υποχρέωση των κρατών μελών είναι μάλλον να παράσχουν ισοδύναμο βαθμό προστασίας προς εκείνον που προβλέπει η Ευρωπόλ, και όχι να προσδώσουν ειδική ένδειξη.

>ΘΕΣΗ ΠΙΝΑΚΑ>
Ανακοίνωση της κυβέρνησης της Ομοσπονδιακής Δημοκρατίας της Γερμανίας προς την Ευρωπαϊκή Επιτροπή της 16ης Νοεμβρίου 2000

(2001/C 87/07)

(Κείμενο που παρουσιάζει ενδιαφέρον για τον ΕΟΧ)

Η κυβέρνηση της Ομοσπονδιακής Δημοκρατίας της Γερμανίας πληροφορεί την Ευρωπαϊκή Επιτροπή δυνάμει της παραγράφου 3 του άρθρου 9 του κανονισμού (ΕΟΚ) αριθ. 95/93 του Συμβουλίου, της 18ης Ιανουαρίου 1993, σχετικά με τους κοινούς κανόνες κατανομής του διαθέσιμου χρόνου χρήσης (slots) στους κοινοτικούς αερολιμένες για τα ακόλουθα:

Η κυβέρνηση της Ομοσπονδιακής Δημοκρατίας της Γερμανίας, σύμφωνα με την ανακοίνωσή της στην Επιτροπή (ΕΕ C 114 της 20.4.2000 σ. 5) σχετικά με τις υποχρεώσεις παροχής δημόσιας υπηρεσίας για τις προγραμματισμένες πτήσεις μεταξύ Erfurt και Μονάχου δυνάμει του στοιχείου α) της παραγράφου 1 του άρθρου 4 του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, αποφάσισε να κρατήσει ορισμένους διαθέσιμους χρόνους χρήσης στον πλήρως συντονισμένο αερολιμένα του Μονάχου για τις προγραμματισμένες πτήσεις προς Erfurt όπου έχουν επιβληθεί υποχρεώσεις παροχής δημόσιας υπηρεσίας δυνάμει της κοινοτικής νομοθεσίας.

Α. Η κράτηση αφορά τους ακόλουθους διαθέσιμους χρόνους χρήσης:

1. άφιξη/αναχώρηση σε/από Μόναχο: 07.50/08.20 ημέρες 1 έως 5,

2. άφιξη/αναχώρηση σε/από Μόναχο: 13.20/15.30 ημέρες 1 έως 4,

3. άφιξη/αναχώρηση σε/από Μόναχο: 13.50/14.20 μόνο την ημέρα 5,

4. άφιξη/αναχώρηση σε/από Μόναχο: 18.45/19.05 ημέρες 1 έως 4.

Β. Η κράτηση αφορά την ακόλουθη χρονική περίοδο:

ξεκινά με την έναρξη της χειμερινής περιόδου προγραμματισμού 2000/2001 και λήγει κατά το τέλος της θερινής περιόδου προγραμματισμού 2003.
Ανακοίνωση της κυβέρνησης της Ομοσπονδιακής Δημοκρατίας της Γερμανίας προς την Ευρωπαϊκή Επιτροπή της 16ης Νοεμβρίου 2000

(2001/C 87/06)

(Κείμενο που παρουσιάζει ενδιαφέρον για τον ΕΟΧ)

Η κυβέρνηση της Ομοσπονδιακής Δημοκρατίας της Γερμανίας πληροφορεί την Ευρωπαϊκή Επιτροπή δυνάμει της παραγράφου 3 του άρθρου 9 του κανονισμού (ΕΟΚ) αριθ. 95/93 του Συμβουλίου, της 18ης Ιανουαρίου 1993, σχετικά με τους κοινούς κανόνες κατανομής του διαθέσιμου χρόνου χρήσης (slots) στους κοινοτικούς αερολιμένες για τα ακόλουθα:

Η κυβέρνηση της Ομοσπονδιακής Δημοκρατίας της Γερμανίας, σύμφωνα με την ανακοίνωσή της στην Επιτροπή (ΕΕ C 67 της 9.3.2000 σ. 4) σχετικά με τις υποχρεώσεις παροχής δημόσιας υπηρεσίας για τις προγραμματισμένες πτήσεις μεταξύ Erfurt και Βερολίνου/Tempelhof δυνάμει του στοιχείου α) της παραγράφου 1 του άρθρου 4 του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, αποφάσισε να κρατήσει ορισμένους διαθέσιμους χρόνους χρήσης στον πλήρως συντονισμένο αερολιμένα του Βερολίνου/Tempelhof για τις προγραμματισμένες πτήσεις προς Erfurt όπου έχουν επιβληθεί υποχρεώσεις παροχής δημόσιας υπηρεσίας δυνάμει της κοινοτικής νομοθεσίας.

Α. Η κράτηση αφορά τους ακόλουθους διαθέσιμους χρόνους χρήσης:

1. άφιξη/αναχώρηση σε/από Βερολίνο/Tempelhof: 07.50/08.05 ημέρες 1 έως 5,

2. άφιξη/αναχώρηση σε/από Βερολίνο/Tempelhof: 17.50/18.05 ημέρες 1 έως 5.

Β. Η κράτηση αφορά την ακόλουθη χρονική περίοδο:

ξεκινά με την έναρξη της χειμερινής περιόδου προγραμματισμού 2000/2001 και λήγει κατά το τέλος της θερινής περιόδου προγραμματισμού 2003.
Διοικητική επιτροπή για την κοινωνική ασφάλιση των διακινούμενων εργαζομένων

(2001/C 76/03)

Το ετήσιο μέσο κόστος δεν λαμβάνει υπόψη τη μείωση κατά 20 % που προβλέπεται στα άρθρα 94 παράγραφος 2 και 95 παράγραφος 2 του κανονισμού (ΕΟΚ) αριθ. 574/72 του Συμβουλίου.

Το καθαρό μηνιαίο μέσο κόστος μειώθηκε κατά 20 %.

ΜΕΣΟ ΚΟΣΤΟΣ ΠΑΡΟΧΩΝ ΣΕ ΕΙΔΟΣ - 1997(1)

I. Εφαρμογή του άρθρου 94 του κανονισμού (ΕΟΚ) αριθ. 574/72

Τα ποσά που θα αποδοθούν όσον αφορά τις παροχές σε είδος που χορηγήθηκαν το 1997 σε μέλη της οικογένειας, όπως ορίζεται στο άρθρο 19 παράγραφος 2 του κανονισμού (ΕΟΚ) αριθ. 1408/71 θα καθοριστούν βάσει του ακόλουθου μέσου κόστους:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού (ΕΟΚ) αριθ. 574/72

Τα ποσά που θα αποδοθούν όσον αφορά τις παροχές σε είδος που χορηγήθηκαν το 1997 σε μέλη της οικογένειας όπως ορίζεται στο άρθρο 28 και 28α του κανονισμού (ΕΟΚ) αριθ. 1408/71 θα καθοριστούν βάσει του ακόλουθου μέσου κόστους:

>ΘΕΣΗ ΠΙΝΑΚΑ>

ΜΕΣΟ ΚΟΣΤΟΣ ΠΑΡΟΧΩΝ ΣΕ ΕΙΔΟΣ - 1998(2)

I. Εφαρμογή του άρθρου 94 του κανονισμού (ΕΟΚ) αριθ. 574/72

Τα ποσά που θα αποδοθούν όσον αφορά τις παροχές σε είδος που χορηγήθηκαν το 1998 σε μέλη της οικογένειας, όπως ορίζεται στο άρθρο 19 παράγραφος 2 του κανονισμού (ΕΟΚ) αριθ. 1408/71 θα καθοριστούν βάσει του ακόλουθου μέσου κόστους:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού (ΕΟΚ) αριθ. 574/72

Τα ποσά που θα αποδοθούν όσον αφορά τις παροχές σε είδος που χορηγήθηκαν το 1998 σε μέλη της οικογένειας όπως ορίζεται στο άρθρο 28 και 28α του κανονισμού (ΕΟΚ) αριθ. 1408/71 του Συμβουλίου θα καθοριστούν βάσει του ακόλουθου μέσου κόστους:

>ΘΕΣΗ ΠΙΝΑΚΑ>

ΜΕΣΟ ΚΟΣΤΟΣ ΠΑΡΟΧΩΝ ΣΕ ΕΙΔΟΣ - 1999

I. Εφαρμογή του άρθρου 94 του κανονισμού (ΕΟΚ) αριθ. 574/72

Τα ποσά που θα αποδοθούν όσον αφορά τις παροχές σε είδος που χορηγήθηκαν το 1999 σε μέλη της οικογένειας, όπως ορίζεται στο άρθρο 19 παράγραφος 2 του κανονισμού (ΕΟΚ) αριθ. 1408/71 θα καθοριστούν βάσει του ακόλουθου μέσου κόστους:

>ΘΕΣΗ ΠΙΝΑΚΑ>

II. Εφαρμογή του άρθρου 95 του κανονισμού (ΕΟΚ) αριθ. 574/72

Τα ποσά που θα αποδοθούν όσον αφορά τις παροχές σε είδος που χορηγήθηκαν το 1999 σε μέλη της οικογένειας όπως ορίζεται στο άρθρο 19 παράγραφος 2 του κανονισμού (ΕΟΚ) αριθ. 1408/71 θα καθοριστούν βάσει του ακόλουθου μέσου κόστους:

>ΘΕΣΗ ΠΙΝΑΚΑ>

(1) Μέσο κόστος: Ισπανία (ΕΕ C 228 της 11.8.1999).

Μέσο κόστος: Βέλγιο, Ελλάδα, Ιρλανδία, Λουξεμβούργο, Κάτω Χώρες, Πορτογαλία και Ηνωμένο Βασίλειο (ΕΕ C 27 της 29.1.2000).

Μέσο κόστος: Γερμανία, Γαλλία και Αυστρία (ΕΕ C 207 της 20.7.2000).

(2) Μέσο κόστος: Ισπανία και Λουξεμβούργο (ΕΕ C 27 της 29.1.2000).

Μέσο κόστος: Κάτω Χώρες και Αυστρία (ΕΕ C 207 της 20.7.2000).
Γνώμη

της Συμβουλευτικής Επιτροπής για θέματα συγκεντρώσεων επιχειρήσεων

που εκδόθηκε κατά την 71η συνεδρίαση της 18ης Νοεμβρίου 1999 επί ενός προσχεδίου απόφασης σχετικά με την υπόθεση IV/M.1610 - Deutsche Post

(2001/C 106/02)

1. Η Συμβουλευτική Επιτροπή συμφωνεί με την Επιτροπή ότι η Deutsche Post έδωσε εσφαλμένες και παραπλανητικές πληροφορίες στην κοινοποίησή της με την έννοια του άρθρου 14 σημείο 1 στοιχείο β) του κανονισμού (ΕΟΚ) αριθ. 4064/89 του Συμβουλίου.

2. Η Συμβουλευτική Επιτροπή συμφωνεί με την Επιτροπή ότι η Deutsche Post έδωσε εσφαλμένες πληροφορίες στις απαντήσεις της στις αιτήσεις πληροφοριών με την έννοια του άρθρου 14 σημείο 1 στοιχείο γ) του κανονισμού (ΕΟΚ) αριθ. 4064/89.

3. Η Συμβουλευτική Επιτροπή συμφωνεί με την Επιτροπή ότι η Deutsche Post έδωσε εκ προθέσεως τις εσφαλμένες και παραπλανητικές πληροφορίες στην κοινοποίηση και τις απαντήσεις.

4. Η Συμβουλευτική Επιτροπή συμφωνεί με την Επιτροπή ότι πρέπει να επιβληθεί πρόστιμο στη Deutsche Post σύμφωνα με το άρθρο 14 σημείο 1 στοιχείο β) και σημείο 1 στοιχείο γ) του κανονισμού (ΕΟΚ) αριθ. 4064/89.

5. Η Συμβουλευτική Επιτροπή συμφωνεί με την εκτίμηση των παραγόντων που συνδέονται με τη φύση και τη σοβαρότητα των παραβάσεων, στην οποία προέβη η Επιτροπή για τον καθορισμό του ποσού των προστίμων.

6. Η Συμβουλευτική Επιτροπή συμφωνεί με το προτεινόμενο από την Επιτροπή ποσό των προστίμων.

7. Η Συμβουλευτική Επιτροπή ζητεί από την Επιτροπή να λάβει υπόψη όλα τα άλλα θέματα που τέθηκαν από τα κράτη μέλη κατά τη διάρκεια της συζήτησης.

8. Η Συμβουλευτική Επιτροπή συνιστά τη δημοσίευση της παρούσας γνώμης στην Επίσημη Εφημερίδα των Ευρωπαϊκών Κοινοτήτων.
Γνώμη

της συμβουλευτικής επιτροπής συγκεντρώσεων που εκδόθηκε κατά την 75η συνεδρίαση στις 29 Φεβρουαρίου 2000 σχετικά με προκαταρκτικό σχέδιο απόφασης στην υπόθεση COMP/M.1672 - Volvo/Scania

(2001/C 154/08)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη αποτελεί συγκέντρωση σύμφωνα με το άρθρο 3 παράγραφος 1, στοιχείο β) του κανονισμού περί συγκεντρώσεων.

2. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη έχει κοινοτική διάσταση σύμφωνα με το άρθρο 1 παράγραφος 2 του κανονισμού περί συγκεντρώσεων.

3. Η συμβουλευτική επιτροπή συμφωνεί με την Επιτροπή ότι η αγορά του σχετικού προϊόντος πρέπει να εκληφθεί ότι αποτελείται από τις αγορές:

α) Βαρέων φορτηγών (άνω των 16 τόνων).

β) Τουριστικών λεωφορείων.

γ) Υπεραστικών λεωφορείων.

δ) Αστικών λεωφορείων.

4. Η συμβουλευτική επιτροπή συμφωνεί με την Επιτροπή ότι οι σχετικές γεωγραφικές αγορές για τα βαρέα φορτηγά είναι η Σουηδία, η Δανία, η Νορβηγία, η Φινλανδία και η Ιρλανδία.

5. Η συμβουλευτική επιτροπή συμφωνεί με την Επιτροπή ότι οι σχετικές γεωγραφικές αγορές για τα τουριστικά λεωφορεία είναι η Φινλανδία και το Ηνωμένο Βασίλειο.

6. Η συμβουλευτική επιτροπή συμφωνεί με την Επιτροπή ότι οι σχετικές γεωγραφικές αγορές για τα υπεραστικά λεωφορεία είναι η Σουηδία, η Δανία, η Νορβηγία και η Φινλανδία.

7. Η συμβουλευτική επιτροπή συμφωνεί με την Επιτροπή ότι οι σχετικές γεωγραφικές αγορές για αστικά λεωφορεία είναι η Σουηδία, η Δανία, η Νορβηγία, η Φινλανδία και η Ιρλανδία.

8. Η συμβουλευτική επιτροπή συμφωνεί με την Επιτροπή ότι η συγκέντρωση θα δημιουργήσει δεσπόζουσα θέση στις αγορές βαρέων φορτηγών στη Σουηδία, τη Δανία, τη Νορβηγία, τη Φινλανδία και την Ιρλανδία.

9. Η συμβουλευτική επιτροπή συμφωνεί με την Επιτροπή ότι η συγκέντρωση θα δημουργήσει δεσπόζουσα θέση στις αγορές:

- τουριστικών λεωφορείων στη Φινλανδία και το Ηνωμένο Βασίλειο,

- υπεραστικών λεωφορείων στη Σουηδία, τη Δανία, τη Νορβηγία και τη Φινλανδία,

- αστικών λεωφορείων στη Σουηδία, τη Δανία, τη Νορβηγία, τη Φινλανδία και την Ιρλανδία.

10. Η συμβουλευτική επιτροπή συμφωνεί με την Επιτροπή ότι οι δεσμεύσεις που ανέλαβαν τα μέρη δεν αναιρούν πλήρως όλες τις ανησυχίες από απόψεως ανταγωνισμού που προκαλεί η συγκέντρωση, όπως αναφέρθηκαν ανωτέρω και στο σχέδιο απόφασης.

11. Η συμβουλευτική επιτροπή συμφωνεί με την Επιτροπή ότι η πράξη θα κηρυχθεί ασυμβίβαστη με την κοινή αγορά και τη λειτουργία της συμφωνίας ΕΟΧ.

12. Η συμβουλευτική επιτροπή ζητεί από την Επιτροπή να λάβει υπόψη όλα τα θέματα που προέκυψαν κατά τη συνεδρίαση, ιδιαίτερα όσον αφορά τις παρατηρήσεις στην αξιολόγηση της σχετικής γεωγραφικής αγοράς.

13. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα των Ευρωπαϊκών Κοινοτήτων.
Γνώμη

της συμβουλευτικής επιτροπής συγκεντρώσεων που διατυπώθηκε κατά την 80ή συνεδρίασή της τής 27ης Ιουνίου 2000 σχετικά με προκαταρκτικό σχέδιο απόφασης όσον αφορά την υπόθεση COMP/M.1813 - Industri Kapital/Dyno

(2001/C 166/09)

1. Η συμβουλευτική επιτροπή συμφωνεί με την Επιτροπή ότι η προβλεπόμενη πράξη αποτελεί συγκέντρωση κατά την έννοια του άρθρου 3 παράγραφος 1, στοιχείο β) του κανονισμού συγχωνεύσεων και ότι έχει κοινοτική διάσταση και αποτελεί περίπτωση συνεργασίας σύμφωνα με το άρθρο 57 της συμφωνίας ΕΟΧ και το άρθρο 2 παράγραφος 1, στοιχείο γ) του πρωτοκόλλου 24 αυτής της συμφωνίας και τοιουτοτρόπως η υπόθεση πρέπει να αξιολογηθεί από την Επιτροπή σε συνεργασία με την Εποπτεύουσα Αρχή της ΕΖΕΣ σύμφωνα με το άρθρο 58 της συμφωνίας ΕΟΧ.

2. Η συμβουλευτική επιτροπή συμφωνεί με την Επιτροπή ότι υπάρχουν χωριστές αγορές για τις ουρεϊκές ρητίνες φορμαλδεΰδης, τις φαινολικές ρητίνες φορμαλδεΰδης, τη φορμαλδεΰδη και τη μεθανόλη.

3. Η συμβουλευτική επιτροπή συμφωνεί με την Επιτροπή ότι όσον αφορά τα συστήματα χειρισμού των πλαστικών υλών μπορεί να παραμείνει ανοικτό το ζήτημα του κατά πόσον τα αυτοστηριζόμενα πλαστικά προς στοίβαξη εμπορευματοκιβώτια, τα πλαστικά στοιβαζόμενα εμπορευματοκιβώτια, τα πλαστικά κιβώτια για φιάλες, τα πλαστικά κιβώτια, οι πλαστικές παλέτες και τα πλαστικά συστήματα αποθήκευσης αποτελούν χωριστές αγορές ή μία αγορά συστημάτων χειρισμού πλαστικών υλικών.

4. Η συμβουλευτική επιτροπή συμφωνεί με την Επιτροπή με τον γεωγραφικό προσδιορισμό της αγοράς που δίνεται στο σχέδιο απόφασης που αφορά τις ουρεϊκές ρητίνες φορμαλδεΰδης, τη φορμαλδεΰδη, τη μεθανόλη και τα συστήματα χειρισμού των πλαστικών υλικών.

5. Η συμβουλευτική επιτροπή συμφωνεί με την Επιτροπή ότι η πράξη θα οδηγήσει στη δημιουργία δεσπόζουσας θέσης στον τομέα των ουρεϊκών και φαινολικών ρητινών φορμαλδεΰδης στη Φινλανδία και τη Νορβηγία ή εναλλακτικά στη Νορβηγιά και τη Σουηδία σαν περιφέρεια· στον τομέα της φορμαλδεΰδης στη Φινλανδία και στη δημιουργία ενίσχυσης δεσπόζουσας θέσης στον τομέα των πλαστικών κιβωτίων, των πλαστικών στοιβαζόμενων εμπορευματοκιβωτίων, των πλαστικών κιβωτίων για φιάλες, των πλαστικών κιβωτίων και παλετών στη Φινλανδία, στη Σουηδία και Νορβηγία· και στον τομέα των πλαστικών συστημάτων αποθήκευσης μικρών τμημάτων στη Σουηδία και στη Νορβηγία ή, εναλλακτικά, στις αγορές συστημάτων χειρισμού των πλαστικών υλικών στην βόρεια περιοχή που περιλαμβάνει τη Φινλανδία, τη Σουηδία και τη Νορβηγία.

6. Η συμβουλευτική επιτροπή συμφωνεί με την Επιτροπή ότι οι δεσμεύσεις που προτείνονται από το μέρος που προβαίνει στην κοινοποίηση θα επανορθώσουν τα προβλήματα ανταγωνισμού που δημιουργούνται από την κοινοποιηθείσα πράξη.

7. Η συμβουλευτική επιτροπή συμφωνεί με την Επιτροπή ότι, υπό την επιφύλαξη της πλήρους συμμόρφωσης με τις δεσμεύσεις, η κοινοποιηθείσα πράξη πρέπει να κηρυχθεί συμβατή με την κοινή αγορά και με τη λειτουργία της συμφωνίας ΕΟΧ.

8. Η συμβουλευτική επιτροπή συστήνει στην Επιτροπή να λάβει υπόψη όλα τα θέματα που εθίγησαν κατά τη συζήτηση.

9. Η συμβουλευτική επιτροπή συμφωνεί με τη δημοσίευση της γνώμης της.
Ο Ευρωπαίος Διαμεσολαβητής απηύθυνε δύο ειδικές εκθέσεις στο Ευρωπαϊκό Κοινοβούλιο [δυνάμει του άρθρου 3 παράγραφος 7 του καθεστώτος του Ευρωπαίου Διαμεσολαβητή(1)] κατά τη διάρκεια του έτους 2000

(2000/C 357/14)

Ειδική έκθεση του Ευρωπαίου Διαμεσολαβητή προς το Ευρωπαϊκό Κοινοβούλιο μετά την διενέργεια έρευνας ιδία πρωτοβουλία για την ύπαρξη κώδικα καλής διοικητικής συμπεριφοράς στα διάφορα κοινοτικά θεσμικά όργανα και οργανισμούς και τη δυνατότητα πρόσβασης του κοινού σε αυτόν (OI/1/98/OV).

Ειδική έκθεση του Ευρωπαίου Διαμεσολαβητή προς το Ευρωπαϊκό Κοινοβούλιο μετά το σχέδιο συστάσεως προς την Ευρωπαϊκή Επιτροπή στην περίπτωση της καταγγελίας (713/98/IJH).

Τα κείμενα των ειδικών αυτών εκθέσεων βρίσκονται στη διάθεση κάθε ενδιαφερόμενου στην ηλεκτρονική σελίδα του Ευρωπαίου Διαμεσολαβητή και στις ένδεκα επίσημες γλώσσες, στην ακόλουθα ηλεκτρονική διεύθυνση: http://www.euro-ombudsman.eu.int

Αντίγραφα μπορούν να αναζητηθούν χωρίς επιβάρυνση στα γραφεία του Ευρωπαίου Διαμεσολαβητή: 1, avenue du Président-Robert-Schuman, BP 403, F-67001 Strasbourg Cedex, τηλέφωνο (33) 388 17 23 13, φαξ (33) 388 17 90 62, E-mail: euro-ombudsman@europarl.eu.int

(1) Απόφαση 94/262/EKAX, ΕΚ, Ευρατόμ του Ευρωπαϊκού Κοινοβουλίου, της 9ης Μαρτίου 1994, σχετικά με το καθεστώς του Ευρωπαίου Διαμεσολαβητή και τους γενικούς άρους άσκησης των καθηκόντων του (ΕΕ L 113 της 4.5.1994, σ. 15).
Ο Διαμεσολαβητής της Ευρωπαϊκής Ένωσης (98/C 44/10)

Σύμφωνα με το άρθρο 14 της απόφασης για το καθεστώς του Διαμεσολαβητή, ο Ευρωπαίος Διαμεσολαβητής ενέκρινε εκτελεστικές διατάξεις που άρχισαν να ισχύουν από την 1η Ιανουαρίου 1998.

Οι εκτελεστικές διατάξεις περιλαμβάνουν τις διαδικασίες εξέτασης των καταγγελιών που υποβάλλονται στο Διαμεσολαβητή και πρόσβασης του κοινού στα έγγραφα που έχει ο ίδιος στην κατοχή του.

Οι εκτελεστικές διατάξεις διατίθενται σε όλες τις επίσημες γλώσσες της Ευρωπαϊκής Ένωσης. Μπορείτε να απευθύνεσθε γραπτώς στο Διαμεσολαβητή στην κάτωθι διεύθυνση ή μέσω του Ιντερνέτ (http://www.euro-ombudsman.eu.int).

European Ombudsman

1, avenue du Prιsident Robert-Schuman

BP 403

F-67001 Strasbourg
23.7.92 ΕπίσημηΕφημερίδατωνΕυρωπαϊκώνΚοινοτήτων Αριθ.C186/7
ΓΝΩΜΗΤΗΣΣΥΜΒΟΥΛΕΥΤΙΚΗ !ΕΠΙΤΡΟΠΗΣ ΤΗΣΕΥΡΩΠΑΪΚΗΣ ΚΟΙΝΟΤΗΤΑΣ
ΑΝΘΡΑΚΑΚΑΙΧΑΛΥΒΑ
σχετικάμετηνκοινοτικήβιομηχανίασιδήρουκαιχάλυβα
(εγκρίθηκεομόφωναμεόνοαποχέςκατάτηδιάρκειατης300ήςσυνόδουτης26ηςΙουνίου1992)
(92/C186/05)
HΣΥΜΒΟΥΛΕΥΤΙΚΗ ΕΠΙΤΡΟΠΗΤΗΣΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑΚΑΙΧΑΛΥΒΑ(ΕΚΑΧ),
Αφούέλαβεγνώσητουπρογράμματος προβλέψεωνχάλυβαγιατοδεύτεροεξάμηνοτου1992,
1.ΥΠΕΝΘΥΜΙΖΕΙ ότιησημερινήκατάστασητηςευρωπαϊκήςαγοράςχάλυβακατέστησεαναγκαία
τησύγκλησηέκτακτηςσυνόδουτηςσυμβουλευτικής επιτροπήςστις2Ιουνίουκαιτηνομόφωνη
ψήφισησχετικούεμπεριστατωμένου ψηφίσματος(')*
2.ΔΙΑΠΙΣΤΩΝΕΙαπόκοινούμετιςυπηρεσίεςτηςΕπιτροπήςότιταεξαιρετικάχαμηλάεπίπεδατιμών
πουπαρατηρούνται στηναγοράμπορούνναθέσουνσεκίνδυνοτηβιωσιμότηταπολλώνχαλυ­
βουργικώνεπιχειρήσεωντηςΚοινότητας,οιοποίεςαντιμετωπίζουν διαρθρωτικήκρίσηοφειλό­
μενηστηνπλεονασματική παραγωγικήικανότητατηςχαλυβουργίαςτωνΔώδεκακαιστηνπίεση
πουασκούνοιχαλυβουργίεςτωνχωρώντηςΚεντρικήςκαιΑνατολικήςΕυρώπης'
3.ΖΗΤΑαπότηνΕπιτροπήναενισχύσειτοναντίκτυποτωνπρογραμμάτων προβλέψεωνχάλυβαπου
καταρτίζει(κυρίωςσεθέματαεισαγωγώναπότρίτεςχώρες),μεστόχοτηνκαλύτερηαντιμετώ­
πισητωνδυσχερειώνπουαντιμετωπίζεισήμεραηευρωπαϊκήχαλυβουργία *
4.ΕΠΑΝΑΛΑΜΒΑΝΕΙ μεεπιμονήτοαίτημάτηςγιαεπιστροφήστοσύστηματηςτριμηνιαίαςπεριοδι­
κότηταςτωνπρογραμμάτων προβλέψεωνχάλυβακαιστηνκατάρτισηποσοτικοποιημένων προ­
βλέψεωνκατάμεγάλεςκατηγορίεςχαλυβουργικών προϊόντων ■
5.ΕΚΤΙΜΑότιηΕπιτροπήπρέπειναπολλαπλασιάσει τιςεπαφέςτηςμετουςεμπορικούςκύκλους
καιτιςευρωπαϊκέςβιομηχανίεςπουχρησιμοποιούν χάλυβαώστεναέχεικαλύτερηεικόνατης
κατάστασης .
(')ΕΕαριθ.C161της27.6.1992,σ.3.
Αριθ. C 19/8 Επίσημη Εφημερίδα των Ευρωπαϊκών Κοινοτήτων 26. 1.90 
ΓΝΩΜΗ ΤΗΣ ΣΥΜΒΟΥΛΕΥΤΙΚΗ! ΕΠΙΤΡΟΠΗΣ ΤΗΣ ΕΚΑΧ 
για σχέδιο απόφασης της Επιτροπής σχετικά μέ τη σύναψη δανείων στην κεφαλαιαγορά, με σκοπό τη 
χορήγηση δανείων για επενδύσεις στη βιομηχανία άνθρακα και χάλυβα, στην Ουγγαρία και Πολωνία 
(εγκρίθηκε ομόφωνα, με δύο αποχές, κατά τη 282η συνεδρίαση στις 19 Δεκεμβρίου 1989 
(9C/C 19/03) 
Η ΣΥΜΒΟΥΛΕΥΤΙΚΗ ΕΠΙΤΡΟΠΗ, 
Εγκρίνει την πρόταση της Επιτροπής να διαθέσει, υπό μορφή δανείων στη Πολωνία και Ουγγαρία, 
200 εκατομύρια Ecu από τα χρηματοδοτικά μέσα της ΕΚΑΧ. Η έγκριση αυτή υπόκειται στους παρα­
κάτω όρους: 
— τα εν λόγω χρηματοδοτικά μέσα δεν θα χρησιμοποιηθούν για να δημιουργήσουν πρόσθετο παρα­
γωγικό δυναμικό χωρίς αντίστοιχη αύξηση της ζήτησης, 
— οι παραλήπτες των δανείων πρέπει να υποβάλουν επαρκείς εγγυήσεις, ότι κατά την εξαγωγή 
άνθρακα και χάλυβα θα τηρούν τους κανόνες του έντιμου ανταγωνισμού που ισχύουν μεταξύ 
των δυτικών χωρών στα πλαίσια της Γενικής Συμφςνίας Δασμών και Εμπορίου (ΓΣΔΕ). 
Ανακοίνωση της Επιτροπής θάσει τη άρθρου 115 της συνθήκης ΕΟΚ 
(90/C 19/04) 
Η Επιτροπή με την απόφαση C(90) 116 της 22ας Ιανουαρίου 1990, εξουσιοδότησε την Ιταλική Δημο­
κρατία να αποκλείσει της κοινοτικής μεταχείρισης υποδήματα των κωδικών ΣΟ ex 6401, ex 6402, ex 
6403, 6404 και 6405, καταγωγής Νότιας Κορέας, που τίθενται σε ελεύθερη κυκλοφορία στα άλλα 
κράτη μέλη. 
Η απόφαση ισχύει μετά την ημερομηνία που παροίσας απόφασης έως τις 30 Ιουνίου 1990. 
Το κείμενο της απόφασης διατίθεται στις υπηρεσίες της Επιτροπής, Βρυξέλλες. Τηλ. 02/235 23 64, 
τέλεφαξ: 02 235 01 20 ή 235 01 21.